জানা গিয়েছে, পরমাণু যুদ্ধ শুরু হলে যাতে চীনের নেতারা, তাদের গুরুত্বপূর্ণ সহকর্মীরা, সেনা কর্মকর্তারা ও তাদের স্টাফরা যাতে সুরক্ষা পেতে পারেন সেজন্য এই বাংকার তৈরি করা হয়েছে। বলা হচ্ছে- রাজধানী বেইজিংয়ের কাছে ন্যাশনাল পার্কের নিচে ওই বাংকার তৈরি করা হয়েছে। সেখানেই রয়েছে চীনা সরকারের সদরদফতর। রিপোর্টে বলা হয়েছে, ভূ-পৃষ্ঠ থেকে দু’কিলোমিটারের বেশি নিচে এই বাংকার তৈরি করা হয়েছে। বাংকারটিতে রয়েছে পুরু পাথরের শক্ত স্তর। হংকং থেকে প্রকাশিত পত্রিকাটিতে আরও উল্লেখ করা হয়েছে, ২০১৬ সালে এই বাংকার তৈরির কথা ঘোষণা করা হয়। ২০১৬ সালে প্রেসিডেন্ট শি জিংপিং বিশেষ পোশাক পরে এই বাংকার পরিদর্শন করেছিলেন। কলকাতা টুয়েন্টিফোর।